projecte-aina/catalan_government_crawling huggingface dataset:
El Palau Robert recorda els 25 anys de la caiguda del mur de Berlín amb una exposició de 65 fotografies del fotògraf alemany Daniel Biskup, que es pot visitar de l'11 d'abril a l'11 de maig a la segona planta.
Aquest esdeveniment històric va canviar el món i es relaciona amb fets com el final de la guerra freda, la fi de la divisió de la ciutat i la reunificació d'Alemanya.
L'exposició "La caiguda del mur de Berlín, 25 anys", que posteriorment es presenta a Madrid i Lisboa, arriba a Barcelona de la mà de l'Oficina de Turisme de la capital alemanya, que opera amb el nom de "visitBerlin", amb la col·laboració del Palau Robert, l'Oficina Nacional Alemanya de Turisme i airberlin.
Aquesta és una de les iniciatives que s'ha programat per commemorar aquest esdeveniment històric tan important, que demostra com la voluntat humana pot canviar el curs de la història.
Les imatges de Biskup, un dels fotògrafs alemanys més coneguts, reflecteixen la revolució pacífica i la vida en les ciutats de l'Est des de la caiguda del mur el 9 de novembre de 1989 fins a la reunificació el 3 d'octubre de 1990.
Les fotografies es van fer a Berlín, Leipzig, Dresde, Erfurt i Görlitz.
La proposta expositiva ens endinsa en la realitat de la gent en l'antiga República Democràtica Alemanya, l'estat de les ciutats, les cases... el 1989.
I també en les imatges impactants, que van donar la volta al món, de la caiguda, la gent passant les barreres, el camí acabat d'iniciar de la unitat alemanya.
Les fotos mostren la dura realitat de la vida a l'Alemanya oriental, en contrast amb la vida al sector occidental, i també l'estranya bellesa de les dificultats, el caliu humà que es manifesta en determinades situacions de la vida quotidiana.
El Festival Castell de Peralada celebra 30 anys de dansa a Peralada amb una exposició que aplega 42 fotografies de Josep Aznar que mostren els espectacles, les companyies, els coreògrafs i els ballarins més representatius que han passat per l'escenari de Peralada.
La mostra "Festival Castell de Peralada en dansa", dedicada a un gènere d'identitat del Festival com és la dansa, es pot visitar del 15 de maig al 27 de juliol, a la segona planta del Palau Robert.
Comissariada pel mateix fotògraf i Laia Tous, l'exposició també compta amb un text introductori de Joaquim Noguero, crític de dansa de "La Vanguardia" i un recull de declaracions que els ballarins Ángel Corella, Julio Bocca, Sara Baras, María Pagés i el coreògraf dels Ballets de Monte-Carlo Jean Christophe Maillot han escrit per a aquesta ocasió.
També s'acompanya d'una càpsula amb talls de vídeo d'espectacles de dansa dels darrers anys que Oriol Martínez, cap d'audiovisuals del Festival, ha seleccionat.
Després del seu pas pel Palau Robert, l'exposició es presentarà a la Sala Municipal d'Exposicions de la Ciutadella de Roses entre l'1 i el 31 d'agost.
Des de 1977 realitza fotografies d'espectacles de dansa nacionals i internacionals i disposa del més complet arxiu de fotografies de dansa d'aquest període al nostre país.
Actualment treballa als àmbits de la fotografia d'escena, editorial i empresa.
Ha participat en una desena de llibres, entre els quals destaquen "25 Anys de Dansa al Centre Cultural Caixa Terrassa" (2009) i "Dansa/Noves tendències de la coreografia catalana" (1994).
Les seves fotografies han protagonitzat 25 exposicions (10 d'individuals i 15 de col·lectives) a centres com el Teatre Lliure, CCCB, Museu de les Arts Escèniques de la Diputació de Barcelona, Palau Robert, Centre Cultural Caixa Terrassa, Centre de Congressos d'Andorra la Vella, Ajuntament de París, Parlament Europeu a Estrasburg.
Ha col·laborat en revistes especialitzades de dansa/escena i en els programes d'innombrables companyies de dansa i teatre.
També ha aconseguit el Premi DANSACAT 2009 de l'APdC (Associació de Professionals de la Dansa de Catalunya) en la categoria de "Reconeixement a la trajectòria professional".
La companyia CobosMika COMPANY presentarà l'espectacle de dansa "Remember Me", el dimecres 14 de maig, a les 20.15 hores, al Jardí del Palau.
"Remeber Me", sota la direcció artística de Peter Mika i Olga Cobos, transporta de l'òpera al rock amb un ritme trepidant.
La música és d'Avi Belleli, compositor i músic israelià, solista i baixista del grup Tractor's Revenge.
La intepretació va a càrrec dels joves talents de CobosMika SEEDs, la companyia jove de CobosMika.
L'exposició "Barcelona prêt-à-porter, 1958-2008.
Col·lecció tèxtil Antoni de Montpalau", que s'estructura a partir del material procedent d'aquesta Col·lecció tèxtil, ha renovat les 110 peces que s'han exhibit en els primers mesos de l'exposició.
La nova presentació inclou la majoria de noms importants de la selecció actual, però també s'hi incorporen marques noves, tant de dissenyadors emergents com de noms consolidats, amb la intenció d'ampliar el ric ventall de la creació a Catalunya durant aquest fructífer període.
El director general d'Atenció Ciutadana i Difusió, Ignasi Genovès, va oferir el 24 d'octubre, una recepció als representants del món del disseny, la moda i patrocinadors per presentar la renovació dels vestits de l'exposició.
També hi va assistir el comissari de la mostra, Josep Casamartina.
Aquesta gran exposició proposa una mirada retrospectiva a 50 anys de la història recent de la moda prêt-à-porter a Barcelona, punt de referència internacional.
Uns anys en què es va implantar i consolidar el disseny i la confecció de roba seriada.
El fenomen, al qual es van sumar les cases d'alta costura, les empreses confeccionistes de low cost, petits tallers, creadors i boutiques, va donar un impuls a la indústria tèxtil de Catalunya, molt important en aquella conjuntura per a l'economia catalana.
La mostra l'organitza el Departament de la Presidència, amb el suport del Consorci de Comerç, Artesania i Moda de Catalunya.
El mecenatge va a càrrec de la Fundació Banc Sabadell, Armand Basi i Desigual, i hi col·labora Naulover.
Durant els deu mesos de durada de l'exposició, es renoven els vestits dues vegades, l'octubre de 2013 i el gener de 2014, amb la qual cosa la xifra de vestits superarà les 300 peces, i així es podran donar a conèixer noves marques i dissenyadors del propi fons de la Col.
AdM o que es recopilin durant l'exposició.
El conseller de Cultura, Ferran Mascarell, va afirmar que l'exposició "Actrius catalanes del segle XX" mostra el paper rellevant de les actrius en la modernitat cultural del país, durant el segle XX i fins avui, en l'acte inaugural de la mostra, que va tenir lloc aquest dilluns al Jardí.
També van intervenir en l'acte la presidenta de la Diputació de Barcelona i de l'Institut del Teatre, Mercè Conesa; el director general d'Atenció Ciutadana i Difusió, Ignasi Genovès, i els comissaris de la mostra, Joan Casas i Joaquim Noguero.
Van assistir a l'acte inaugural l'esposa del president de la Generalitat, Helena Rakosnik; l'actor i regidor de l'Ajuntament de Barcelona, Juanjo Puigcorbé, i cares conegudes de l'escena catalana com ara Lloll Bertran, Mont Plans, Imma Colomer, Maife Gil, Isabel Rocatti, Carme Sansa i Àlex Casanovas, entre d'altres.
El conseller Mascarell va destacar que el segle XX es caracteritza per la democràcia i perquè va esdevenir el segle de les dones, per l'aportació que fan a la política, al teatre i a la modernitat.
"Democràcia, dona i modernitat -va afirmar- van relligades".
El conseller també va fer esment de la importància de reconstruir el passat per mirar el futur, i avançar en la construcció d'un país més culte i imaginar mons millors.
D'altra banda, la presidenta de la Diputació va posar en relleu la tasca de l'Institut del Teatre per millorar el nivell cultural del país, i va celebrar que l'exposició contribueixi a donar visibilitat a les actrius catalanes i a continuar endavant amb la igualtat d'oportunitats.
Al seu torn, el director general d'Atenció Ciutadans i Difusió, Ignasi Genovès, va referir-se a l'exposició com l'homenatge que Catalunya tenia pendent amb les grans dames del teatre, una sèrie d'actrius molt representatives que han emocionat moltes generacions.
També va destacar la col·laboració entre el Palau Robert i l'Institut del Teatre per tirar endavant aquest projecte.
Finalitzat l'acte inaugural, es va representar l'espectacle Les dones flor, a càrrec d'alumnes i graduades de l'Escola Superior d'Art Dramàtic (ESAD) de l'Institut del Teatre, amb la direcció de Carles Salas.
Un treball de creació, dirigit per Carles Salas, a partir dels diversos enfocaments i reflexions que planteja la mostra.
L'Escola Superior d'Art Dramàtic (ESAD) de l'Institut del Teatre de Barcelona organitza diverses activitats paral·leles a càrrec de diferents docents, graduats i alumnes durant els sis mesos de durada de l'exposició "Actrius catalanes del segle XX".
La primera activitat, programada per al dissabte 7 de novembre, consisteix en un taller de Teatre Corporal.
Un Taller en família amb el cap de l'especialitat d'Interpretació de l'ESAD, Stephane Levy, per a nens d'entre 4 i 7 anys, que es farà de les 11 a 13 h a l'espai Aula Taller.
Aquesta activitat és gratuïta i les places són limitades; cal fer la reserva prèvia al telèfon 93 292 11 72.
Les activitats es presenten en tres formats: Dilluns de Teatre, representacions d'espectacles sorgits d'assignatures impartides a l'ESAD; Dijous de Tertúlia, amb taules rodones i conferències al voltant de diversos temes lligats amb l'exposició organitzades per l'IT i l'Institut Català de les Dones; i Dissabtes de Taller, amb sessions pràctiques, a càrrec de professors de l'ESAD, dirigides a públic infantil, adult i familiar.
207 grups escolars de 73 centres d'ensenyament de Catalunya participen en el programa activitats educatives que organitza el Palau Robert, del 13 de febrer al 22 de juny, al voltant de l'exposició "Ferran Adrià i elBulli.
Mitjançant la visita guiada i el taller posterior, els escolars poden conèixer els continguts de la mostra i fer una immersió en el món dels sentits i de les sensacions dels plats creats per Ferran Adrià i el seu equip.
L'interès que desvetlla l'exposició ha provocat que un gran nombre d'escoles s'hagin interessat per aquest programa i que ja no es puguin fer més reserves per a les activitats programades de febrer a juny.
En canvi, les escoles interessades encara poden fer reserves per a les activitats educatives que es desenvoluparan entre els mesos de setembre i desembre.
L'horari de visites és de dilluns a divendres a les 10 i a les 11.30 hores, a la Sala 3 del Palau Robert.
Les reserves es poden fer al telèfon 670 036 081.
El programa ofereix diversos formats segons l'edat dels participants.
-"L'esclat dels sentits": Cicle mitjà i superior de Primària, primer cicle d'ESO.
La cuina de Ferran Adrià destaca, entre d'altres coses, perquè ha posat en valor l'experiència sensorial que representa el fet de menjar.
Quan es degusta un plat d'elBulli, tots els sentits es posen en dansa: el gust, el tacte, l'olfacte, la vista...
És un vertader espectable sensorial, l'esclat de tots els sentits!
-"Plats plens de plaers": ESO, Batxillerat i Cicles Formatius
Darrere l'elaboració d'un plat hi ha coneixement, reflexió, investigació i molta creativitat.
Tot "desconstruint " un plat creat per Ferran Adrià i el seu equip es pot conèixer la seva complexitat conceptual i tècnica, la seva riquesa plàstica i sensorial.
La creativitat (C) és a la base d'una idea (I).
També cal tenir en compte l'esforç (E), l'impuls del projecte (P), la generositat (G) perquè el projecte esdevingui realitat (R).
Ferran Adrià i el seu equip han creat un concepte de cuina nou que ha revolucionat el món gastronòmic.
L'activitat analitza els processos que intervenen en la generació de coneixement, productes i serveis, i identifica sobretot els valors i les habilitats que s'hi posen en joc: la imaginació, la curiositat, la il·lusió, el diàleg, el compromís, la col·laboració...
Representants del sectors de la gastronomia i del turisme van visitar, l'1 de febrer, l'exposició "Ferran Adrià i elBulli.
Risc, llibertat i creativitat", que es pot visitar del 2 de febrer de 2012 al 3 de febrer de 2013.
Els assistents van tenir ocasió de saludar i rebre les explicacions de Ferran Adrià i el seu equip.
També va visitar la mostra la vicepresidenta del Govern, Joana Ortega.
Entre les figures destacades de la gastronomia que van visitar l'exposició, es poden citar els noms de Juan Mari Arzak, Nando Jubany, Raul Balam, Xavier Sagristà, Josep Monge, Carles Gaig, Xavier Franco, Sergi Torres, Isidre Gironès, Albert Raurich i el pastisser Christina Escribà.
També van visitar l'exposició, el dia de la inauguració, Joan Roca, Carme Ruscalleda i Juan Mari Arzak.
D'altra banda, diversos actors, guionistes i equip de la popular sèrie de televisió "La Riera", que s'emet per Televisió de Catalunya, van tenir ocasió de conèixer la proposta expositiva i parlar sobre la sèrie i el món de la cuina amb Ferran Adrià.
Entre les cares conegudes hi havia Montse Murillo, Paul Berrondo, Rosa Boladeras, Susana Fawaz, Maragarita Ponce, Carme Abril i Míriam Tortosa.
En paral·lel a l'exposició, el Palau Robert organitza un programa d'activitats educatives adreçades a alumnes de primària, secundària, batxillerat, escoles d'hostaleria i universitats; visites guiades per a escolars i per al públic; un cicle d'audiovisuals, la presentació de productes agrícoles amb denominació d'origen (PRODECA) i el Mòdul del màster "Pensar l'art d'avui", de la Universitat Autònoma de Barcelona.
El president de la Generalitat, Artur Mas, va destacar que, amb persones com Ferran Adrià, Catalunya té l'oportunitat de situar-se al món en una posició de primer nivell.
"El canvi que ha de fer el país passa per aquí: per projectar-se a tot arreu, estar dalt de tot i ser un refent.
I gràcies a Ferran Adrià, la seva gent i a tantes persones creatives del nostre país, això es possible", va reblar el president.
El cap de l'Executiu va dir aquestes paraules durant l'acte d'inauguració de l'exposició "Ferran Adrià i elBulli.
Risc, llibertat i creativitat", que va tenir lloc el 31 de gener al Palau Robert.
El president va demanar ser conscients de la grandesa del país en disposar d'una sèrie de coses que ens permeten "tenir una targeta de presentació de primera classe, de gran qualitat".
Un fet, ha dit, que devem a una sèrie de gent que "ha tingut la capacitat de fer coses radicalment noves, de canviar les coses i ser enormement creatius".
"És lògic que actualment hi hagi cert desencís o desconfiança, però no tindríem perdó de Déu si ens instal·léssim en la sensació que no hi ha sortida quan tenim exemples com el de Ferran Adrià, la seva gent i el Bulli", va assenyalar el president.
En aquest sentit, va llançar un missatge "d'optimisme i confiança en les nostres possibilitats" i va demanar "tenir ben presents les nostres fortaleses" perquè pocs països de les dimensions de Catalunya "han estat capaços de crear fenòmens com el Bulli", referents a nivell mundial.
A l'acte també hi van assistir, entre nombroses personalitats, el director general d'Atenció Ciutadana i Difusió, Ignasi Genovès; el comissari de la mostra i catedràtic de Lingüística i Comunicació, Sebastià Serrano; els consellers d'Ensenyament, Irene Rigau; de Cultura, Ferran Mascarell; i d'Agricultura, Ramaderia, Pesca, Alimentació i Medi Natural, Josep M. Pelegrí, i el portaveu del Govern i secretari general de la Presidència, Francesc Homs.
El Palau Robert ha programat visites guiades a l'exposició "Barcelona prêt-à-porter, 1958-2008.
Col·lecció tèxtil Antoni de Montpalau", que es pot visitar a la segona planta del Palau Robert.
Les visites, que compten amb la col·laboració de l'Escola Superior d'Imatge Personal Cazcarra, s'han programat per als caps de setmana següents: 5, 6; 26 i 27 d'octubre; 23 i 24 de novembre i 28 i 29 de desembre.
Els horaris són els dissabtes, de 10 a 13 h., i de 16 a 19 h., i els diumenges, de 10 a 13 h.
L'idioma de la visita el determina el guia segons la procedència dels assistents.
Les persones interessades no cal que facin cap inscripció prèvia, només han d' arribar al Palau Robert una estona abans de l'hora d'inici de cadascuna de les visites.
La mostra dona a conèixer 50 anys de la història recent de la moda catalana, quan es dóna el pas de l'alta costura al prêt-à-porter.
L'aparador del vestíbul del Palau Robert, on es presenta l'exposició "Xarxes.
L'aparador del vestíbul del Palau Robert de Barcelona, on es presenta l'exposició "Xarxes.
Aquesta tuneladora es va exposar fins al 31 de gener en el punt d'informació de la Línia 9 instal·lat a la plaça de Catalunya de Barcelona, que va rebre la visita de 300.000 ciutadans que van manifestar el seu interès per conèixer el projecte.
La línia 9 és una de les actuacions del Govern de Catalunya que es dóna a conèixer a la gran exposició sobre infraestructures que es pot visitar fins al 31 de juliol a la segona planta del Palau Robert.
La L9, en la major part del seu recorregut, es construeix amb tuneladores d'última generació preparades per perforar terrenys de diferents composicions.
Les tuneladores perforen amb un capçal que extreu el material i l'evacua per la part posterior amb unes llargues cintes transportadores.
D'altra banda, cal destacar que un miler d'escolars han participat en les activitats pedagògiques que s'han organitzat amb motiu de l'exposició.
Alumnes de Primària, Secundària i Batxillerat han fet visites guiades a l'exposició i han participat en tallers de diversos formats en funció de les edats.
Les activitats pedagògiques continuen fins al 30 de juny.
El tren fa un recorregut de 77 metres i es pot aturar en una estació situada sota l'escala del jardí.
Cada viatge, amb un trajecte de dues voltes, dura uns 6 minuts.
El tren ha estat dissenyat i construït pel Centre d'Estudis Ferroviaris Via Oberta i podrà transportar entre 150 i 200 persones cada hora.
La L9, amb 47,8 km, serà la línia soterrada més llarga d'Europa i connectarà els municipis de Santa Coloma de Gramenet, Badalona, Barcelona, l'Hospitalet de Llobregat i el Prat de Llobregat.
Donarà servei a barris que actualment no disposen de metro i, a més, unirà punts estratègics, centres logístics, zones d'equipaments i zones de serveis com ara l'Aeroport, la Zona Franca, la Fira, l'ampliació del Port, la Ciutat de la Justícia, el campus universitari de la Diagonal, l'estació de Sagrera TAV, l'Hospital de Sant Pau, el Parc Güell, el Camp Nou i la Ciutat del Bàsquet.
La línia constarà de 52 estacions, 20 de les quals seran intercanviadors que permetran millorar el transport a l'àrea metropolitana de Barcelona, ja que connectaran amb altres sistemes de transport ferroviari col·lectiu com Rodalies Renfe, TAV, altres línies de metro (L1, L2, L3, L4, L5), i de FGC (L6, L7, L8), així com amb el Trambaix i el Trambesòs.
els dies 27, 29, 30 i 31 de març, 1, 2 i 3 d'abril, d'11 a 14 h i de 16 a 19 h;
els dies 28 de marc, 4 i 5 d'abril, d'11 a 14 h.
El tren feia un recorregut de 77 metres i es podia aturar en una estació, situada sota l'escala del jardí.
Cada viatge, amb un trajecte de dues voltes, durava uns 6 minuts.
El tren ha estat dissenyat i construït pel Centre d'Estudis Ferroviaris Via Oberta i pot transportar entre 150 i 200 persones cada hora.
A l'exposició "Xarxes" s'informa àmpliament sobre la nova línia de metro.
Cal recordar que la L9, que quan s'acabi tindrà una longitud de 47,8 km, donarà servei a barris que avui no disposen de metro, com els de Bon Pastor, Llefià, la Salut, Singuerlín, Pedralbes i Zona Franca.
Precisament, el primer tram de la L9 s'ha inaugurat aquest mes de desembre a Santa Coloma de Gramenet.
Està previst que a principi del 2010 entrin en funcionament les estacions de Badalona, i que la primavera de l'any que ve els trens circulin des de Santa Coloma de Gramenet i Badalona fins a Barcelona, connectant així amb tota la xarxa de metro.
Un viatge per les infraestructures de Catalunya", que va tenir lloc el 18 de març.
Un viatge per les infraestructures de Catalunya", organitzat per la Direcció General de Difusió Corporativa del Departament de la Presidència de la Generalitat de Catalunya.
L'acte inaugural va tenir lloc el 18 de març.
El debats se celebraran cada dijous (excepte els dies 1 i 8 d'abril), des del 18 de març fins al 20 de maig de 2010.
Joaquim Nadal ha explicat que les inversions en infraestructures s'han fet en un context de creixement demogràfic que ha requerit destinar molts recursos a despeses socials, a l'ensenyament i a la sanitat.
Així mateix, ha destacat que cal continuar amb l'esforç inversor per superar els dèficits estructurals que el país té en mobilitat.
Pel que fa a inversions imminents, ha explicat que en les properes setmanes s'adjudicaran les obres de l'estació de La Sagrera i d'accés a l'aeroport, amb una inversió de 1.000 milions d' euros.
El conseller ha fet esment de l'estructura empresarial amb què compta el país per executar els projectes i també de la necessitat de col·laboració entre el sector públic i privat per desenvolupar-los.
"El govern manté els seus compromisos per respondre a les expectatives del ciutadans.
La màquina no s'atura, la capacitat de les empreses és alta".
Com pagarem les infraestructures els pròxims deu anys?
Sota aquest títol s'ha iniciat la primera taula rodona que ha comptat amb la participació de Teresa Garcia-Milà, catedràtica d'Economia de la UPF; Carles Sumarroca, vicepresident de COMSA EMTE i Mateu Turró, catedràtic d'Infraestructura del Transport i del Territori de la UPC.
Tots tres han coincidit en la necessitat que el sector públic i privat col·laborin en el finançament de les infraestructures.
Per Teresa Garcia-Milà, en el context econòmic actual, ara més que mai, no és moment de reduir les inversions i s'han de buscar altres mecanismes més flexibles amb recursos sostenibles.
Considera que amb la implicació de les empreses es pot alleugerir la pressió sobre el pressupost públic amb fórmules creatives i ben dissenyades.
Carles Sumarroca considera que aquesta col·laboració del sector privat amb el públic és possible i necessària i que constitueix un gran estímul econòmic en el moment actual de limitació del crèdit i d'una certa convulsió dels mercats financers.
Per la seva banda, Mateu Turró ha afirmat que amb la crisi s'han perdut molts valors tradicionals i s'ha anat cap al paternalisme de les administracions, que sembla que hagin de resoldre tots els problemes.
Turró aposta per un canvi de mentalitat de la gent del país, per la desburocratització, per la defensa una estratègia conjunta i reclama que els polítics prenguin decisions amb valentia.
L'acte inaugural va tenir lloc el 18 de març, a càrrec del conseller de Política Territorial i Obres Públiques, Joaquim Nadal.
Seguidament i sota el títol "Com pagarem les infraestructures els pròxims 10 anys?", es va iniciar el primer col·loqui en el qual es va debatre sobre la situació de crisi econòmica, les limitacions del finançament, el dèficit històric d'inversions en infraestructures, etc. que obliguen Catalunya a continuar invertint buscant noves formes i fórmules de col·laboració amb el sector privat que permetin fer les grans obres públiques pendents.
La catedràtica d'Economia de la UPF, Teresa Garcia-Milà; el vicepresident de COMSA EMTE, Carles Sumarroca, i el catedràtic d'Infraestructura del Transport i del Territori de la UPC, Mateu Turró, van ser els encarregats de debatre quines novetats es poden abordar en aquest àmbit i quines propostes es poden afegir a les ja conegudes.